ශ්‍රී ලංකා ක්‍රිකට් ආයතනයේ ආරක්ෂාව උදෙසා පෙර දින රාත්‍රියේ බහිරව පූජාවක් පවත්වා පසුදින පෙරවරුවේ එළැඹුණු සුබ මොහොතින් ශ්‍රී ලංකා ක්‍රිකට් සභාපති උපාලි ධර්මදාස මහතා ඇතුළු නව නිලධාරීහු ඊයේ වැඩ ආරම්භ කළහ.තම දිවංගත පියා පවසා තිබූ පරිදි නව ආයතනයක වැඩ භාරගැනීමට පෙර බහිරව පූජාවක් පැවැත්වීම සිරිතක් හෙයින් එසේ කළ බව ක්‍රිකට් සභාපති උපාලි ධර්මදාස මහතා පැවැසීය.දූෂණය හා වංචාව පිටු දැක ක්‍රිකට් දියුණුව වෙනුවෙන් යන ගමනේදී බහිරව පූජාව සියල්ලන්ටම සෙත් ශාන්තියක් වනු ඇති බවද ධර්මදාස මහතා විශ්වාසය පළ කළේය.සුගියදා පැවැති ශ්‍රී ලංකා ක්‍රිකට් නිලවරණයේදී උපාලි ධර්මදාස මහතාගේ පාර්ශවයට නිතරග ජයක් අත්වීම කැපී පෙනුණි.